CELEX: 62019TN0301
Language: hr
Date: 2019-05-14 00:00:00
Title: predmet T-301/19: Tužba podnesena 14. svibnja 2019. — PNB Banka i dr. protiv ESB-a

22.7.2019   
               
               
                  HR
               
               
                  Službeni list Europske unije
               
               
                  C 246/31
               
            
         Tužba podnesena 14. svibnja 2019. — PNB Banka i dr. protiv ESB-a
         (predmet T-301/19)
         (2019/C 246/33)
         Jezik postupka: engleski
         
            Stranke
         
         
            Tužitelji: PNB Banka AS (Riga, Latvija),  CR (*1),  CT (*1) (zastupnici: O. Behrends i M. Kirchner, odvjetnici)
         
            Tuženik: Europska središnja banka
         
            Tužbeni zahtjev
         
         Tužitelji od Općeg suda zahtijevaju da:
         
                     —
                  
                  
                     poništi odluku ESB-a od 1. ožujka 2019. kojom se PNB Banka razvrstava kao značajan subjekt;
                  
               
                     —
                  
                  
                     naloži tuženiku snošenje troškova.
                  
               
            Tužbeni razlozi i glavni argumenti
         
         U prilog osnovanosti tužbe tužitelj ističe deset tužbenih razloga.
         
                     1.
                  
                  
                     Prvi tužbeni razlog, kojim se tvrdi da je ESB pogrešno pretpostavio da članak 6. stavak 5. točka (b) Uredbe o SSM-u (1) predviđa odluku o razvrstavanju.
                     
                                 —
                              
                              
                                 Tužitelji tvrde da članak 6. stavak 5. točka (b) Uredbe o SSM-u ESB-u samo dopušta da sam preuzme sve relevantne nadležnosti nacionalnog nadležnog tijela. Druga rečenica članka 39. stavka 5. Okvirne uredbe o SSM-u (2) ne može promijeniti prirodu odluke na temelju članka 6. stavka 5. točke (b) Uredbe o SSM-u. Ako Opći sud zaključi da druga rečenica članka 39. stavka 5 Okvirne uredbe o SSM-u mijenja prirodu te odluke, tužitelji ističu nezakonitost navedene druge rečenice članka 39. stavka 5.
                              
                           
               
                     2.
                  
                  
                     Drugi tužbeni razlog, kojim se tvrdi da je ESB temeljio svoju odluku na pogrešnim pretpostavkama u pogledu uvjeta i svrhe članka 6. stavka 5. točke (b) Uredbe o SSM-u i, među ostalim, nije uzeo u obzir iznimnu prirodu odluke na temelju te odredbe.
                  
               
                     3.
                  
                  
                     Treći tužbeni razlog, kojim se tvrdi da ESB nije pažljivo i nepristrano ispitao i ocijenio sve relevantne aspekte pojedinog slučaja kako bi odredio potrebu donošenja odluke u skladu s člankom 6. stavkom 5. točkom (b) Uredbe o SSM-u.
                  
               
                     4.
                  
                  
                     Četvrti tužbeni razlog, kojim se tvrdi da je ESB povrijedio nekoliko bitnih postupovnih zahtjeva.
                  
               
                     5.
                  
                  
                     Peti tužbeni razlog, kojim se tvrdi da ESB nije izvršio svoje diskrecijsko pravo u skladu s člankom 6. stavkom 5. točkom (b) Uredbe o SSM-u.
                  
               
                     6.
                  
                  
                     Šesti tužbeni razlog, kojim se tvrdi da je ESB povrijedio načelo proporcionalnosti.
                  
               
                     7.
                  
                  
                     Sedmi tužbeni razlog, kojim se tvrdi da je ESB povrijedio načelo nemo auditor.
                  
               
                     8.
                  
                  
                     Osmi tužbeni razlog, kojim se tvrdi da je ESB povrijedio načelo jednakog postupanja.
                  
               
                     9.
                  
                  
                     Deveti tužbeni razlog, kojim se tvrdi da je ESB povrijedio načela legitimnih očekivanja i pravne sigurnosti.
                     
                                 —
                              
                              
                                 Tužitelji tvrde da odluka nije jasna i da stoga stvara pravnu nesigurnost te je u suprotnosti s legitimnim očekivanjima koje je PNB Banka temeljila na svojim prethodnim interakcijama s ESB-om i Odborom za financijska tržišta i tržišta kapitala.
                              
                           
               
                     10.
                  
                  
                     Deseti tužbeni razlog, kojim se tvrdi da je ESB povrijedio članak 19. Uredbe o SSM-u i uvodnu izjavu 75. njegove preambule i počinio détournement de pouvoir.
                  
               
            (*1)  Informacije su izbrisane ili zamijenjene u okviru zaštite osobnih podataka i/ili povjerljivosti.
         
            (1)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL 2013., L 287, str. 63.).
         
            (2)  Uredba (EU) br. 468/2014 Europske središnje banke o uspostavljanju okvira za suradnju unutar Jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ECB/2014/17) (SL 2014., L 141, str. 1.).